Resolució 196/2020, de 5 de març
Administració: Diputació Provincial de Lleida
Informe justificatiu de la puntuació de l'entrevista curricular de tots els aspirants d'un procés de selecció.
La reclamació és admissible a tràmit exclusivament en revisió de la decisió administrativa relacionada amb la sol·licitud d'informació pública que figurava com a petició accessòria en el recurs d'alçada contra la decisió i l'anunci de resultats de la prova de selecció de personal, considerant el caràcter informal amb què la llei defineix l'exercici d'aquest dret, que no requereix motivació ni invocació de cap norma (article 18.2 LTAIPBG).
La Diputació ha aportat aquest informe durant la tramitació d'aquest procediment.
En ell hi consten els elements que donen resposta adequada a la petició d'informació, ja que s'expressen les valoracions del currículum fetes en justificació de la puntuació donada a cada entrevistat, de conformitat amb els barems de puntuació ja informats a la persona reclamant, i no s'oposa a lliurar-lo a la persona reclamant, tret de l'objecció feta a l'obligada protecció de les dades personals identificatives de la resta d'aspirants que s'hi contenen.
No queda justificat que aquest sacrifici de dades personals sigui necessari per a la satisfacció de la sol·licitud d'accés (de fet, la persona reclamant no fa referència a què vulgui accedir-hi) ni tampoc sembla informació rellevant per a la finalitat de l'accés, que d'acord amb la pròpia reclamació, és la comprovació de què l'Administració ha aplicat criteris objectius i iguals per a tothom a l'hora de puntuar i valorar aquesta fase del concurs.
Aquesta finalitat s'assoleix amb la motivació o justificació de la valoració donada pel Tribunal Qualificador en cada cas, sense necessitat de sacrificar la privacitat dels candidats, mostrant cada valoració i puntuació associada a un codi alfanumèric atribuït a cada candidat, al mode en què s'ha fet en l'anunci de les puntuacions ja realitzat.
Cal finalitzar aquest procediment per la pèrdua sobrevinguda del seu objecte derivada de l'estimació extemporània de l'accés a l'informe de valoració de l'entrevista curricular elaborat pel Tribunal Qualificador.
Reclamació contra desestimació presumpta de recurs.
Número d'expedient de la Reclamació: 49/2020
Sentit de la Resolució: Pèrdua parcial d'objecte i inadmissió parcial
1.- Informe justificatiu de la puntuació de l'entrevista curricular de tots els aspirants.
2.- Conjunt de criteris aplicats per a l'obtenció de la puntuació total de l'entrevista curricular fins arribar als 5 punts."
L'article 39.1 LTAIPBG estableix que " Les resolucions expresses o presumptes en matèria d'accés a la informació pública i, si escau, les que resolguin el recurs de reposició poden ésser objecte de reclamació gratuïta i voluntària davant la Comissió de Garantia del Dret d'Accés a la Informació Pública, encarregada de vetllar pel compliment i les garanties del dret d'accés a la informació pública que regula aquest títol ".
D'acord amb aquests preceptes, la GAIP és competent per tramitar i resoldre aquesta Reclamació, ja que deriva d'una sol·licitud d'accés a informació pública adreçada a una administració obligada per la legislació de transparència, com la Diputació de Lleida (article 3.1. a LTAIPBG).
L'article 2. c LTAIPBG defineix el dret d'accés a la informació pública com " el dret subjectiu que es reconeix a les persones per a sol·licitar i obtenir la informació pública, en els termes i les condicions regulats per aquesta llei ".
Per la seva banda, l'apartat b del mateix precepte defineix la informació pública com " la informació elaborada per l'Administració i la que aquesta té en el seu poder com a conseqüència de la seva activitat o de l'exercici de les seves funcions, inclosa la que li subministren els altres subjectes obligats d'acord amb el que estableix aquesta llei ".
Segons l'article 18.1 LTAIPBG, " Les persones tenen el dret d'accedir a la informació pública, a què fa referència l'article 2.b, a títol individual o en nom i representació de qualsevol persona jurídica legalment constituïda ".
I l'article 20.1 de la mateixa llei afegeix que " El dret d'accés a la informació pública es garanteix a totes les persones, d'acord amb el que estableix aquesta llei.
El dret d'accés a la informació pública només pot ésser denegat o restringit per les causes expressament establertes per les lleis ".
Així mateix, els apartats 2 i 3 de l'article 20 LTAIPBG estableixen els següents requisits i criteris per a l'aplicació dels límits legals al dret d'accés a la informació pública: " 2.
La Diputació de Lleida qüestiona que existeixi realment un procediment d'accés a informació pública, la qual cosa podria projectar dubtes sobre l'admissibilitat de la reclamació, ja que la petició de la informació que ara es reclama es contenia en el marc d'un recurs d'alçada contra la resolució d'un procediment de selecció de personal.
Certament, la petició principal d'aquell recurs que la persona reclamant assenyala com al procediment del què porta causa aquesta reclamació, era la revisió a l'alça de la nota de l'entrevista de la persona reclamant i el seu nomenament per al lloc de treball al qual aspirava.
I aquesta qüestió, certament, no pot ser objecte de revisió per part d'aquesta Comissió.
Però no és menys cert que en el marc d'aquell recurs es formulava amb tota claredat, en el seu primer punt, una sol·licitud de documentació, que és el que s'assenyala com a objecte de la reclamació per la pròpia persona reclamant en el seu escrit d'interposició, que va ser traslladat a la Diputació de Lleida.
La reclamació, doncs, és admissible a tràmit exclusivament en revisió de la decisió administrativa relacionada amb la sol·licitud d'informació pública que figurava com a petició accessòria en el recurs d'alçada contra la decisió l'anunci de resultats de la prova de selecció de personal.
Val a dir que la persona reclamant havia invocat expressament l'LTAIPBG com a norma d'empara de la seva pretensió d'obtenir la informació objecte de reclamació, entre d'altres, però fins i tot si no hagués fet aquesta referència a la legislació de transparència i accés a la informació pública, caldria considerar formulada la sol·licitud d'informació i admissible la reclamació amb la formulació clara i precisa d'obtenir còpia de l'informe, atès el caràcter informal amb què la llei defineix l'exercici d'aquest dret, que no requereix motivació ni invocació de cap norma (article 18.2 LTAIPBG).
D'altra banda, el fet que la reclamació s'hagi presentat el 20 de gener, i per tant, amb posterioritat a la resolució de desestimació del recurs en què es contenia aquella sol·licitud d'informació, tampoc obsta per a l'admissibilitat de la reclamació, ja que queda acreditat que no es va produir duplicitat de recursos, considerant que la resolució desestimatòria és extemporània i es produeix depassat el termini per entendre desestimat el recurs per silenci.
De totes les pretensions contingudes al recurs que s'assenyala com a objecte de reclamació, només aquella que demana informació pot ser admesa en aquest procediment.
Aquesta petició es contenia en l'apartat Primer de l'escrit i demanava un "informe justificatiu de la puntuació de l'entrevista curricular de tots els aspirants on es pugui corroborar que es compleix el principi fixat en la base setena de les bases de garantir la legalitat del procediment i l'objectivitat de la decisió selectiva".
No queda clar de la formulació d'aquesta petició si el que demana la persona reclamant és que la Diputació de Lleida elabori un informe sobre les valoracions de l'entrevista curricular per justificar la legalitat del procés i l'objectivitat de les puntuacions acordades, o si es demana un informe que prèviament ja existiria elaborat pel Tribunal en el què deixés constància dels criteris seguits per a la valoració de l'entrevista de forma que, a partir d'ell, la persona reclamant pogués fer la valoració de què s'ha garantit la legalitat i l'objectivitat en aquesta fase de la selecció.
En el primer cas, la sol·licitud i la reclamació serien inadmissibles, perquè el dret d'accés només es pot projectar sobre la informació prèviament en poder de les administracions.
En el segon, es tractaria d'informació pública sobre la què es pot projectar el dret d'accés, ja que seria informació elaborada pel Tribunal Qualificador d'un procés de selecció impulsat per la Diputació de Lleida en exercici de les seves funcions.
La resolució extemporània del recurs d'alçada produïda durant la tramitació d'aquesta Reclamació té sentit desestimatori de les pretensions principals i alienes a aquest procediment (revisió de notes i proposta de nomenament de la persona reclamant) però tanmateix, en relació amb el que és objecte d'aquest procediment (" Informe justificatiu de la puntuació de l'entrevista curricular de tots els aspirants on es pugui corroborar que es compleix el principi fixat en la base setena de les bases de garantir la legalitat del procediment i l'objectivitat de la decisió selectiva ) aporta força informació que, als efectes de l'objecte d'aquest procediment, pot tenir efectes d'estimació extemporània parcial.
Així, la resolució de la Diputació conté informació prou extensa del barem de puntuacions de l'entrevista, i explica igualment la casuística d'alguns aspirants que havien obtingut la màxima puntuació, 5 punts, justificant l'objectivitat de la decisió selectiva.
Tanmateix, no es lliura ni es transcriu un informe preexistent on es continguin aquestes valoracions de cada aspirant en la fase d'entrevista curricular, tot i que del darrer paràgraf de la pàgina 4 de la resolució del recurs se'n desprèn que existiria (" De l'informe emès pel Tribunal Qualificador en la data de les entrevistes consta respecte tots els aspirants una ressenya explicativa de la valoració de l'entrevista...". ).
La Diputació ha aportat a la GAIP aquest informe durant la tramitació d'aquest procediment, i s'ha constatat que en ell hi consten els elements que donen resposta adequada a la petició d'informació, ja que s'expressen les valoracions del currículum fetes en justificació de la puntuació donada a cada entrevistat, de conformitat amb els barems de puntuació ja informats a la persona reclamant, i no s'oposa a lliurar-lo a la persona reclamant, tret de l'observació que fa de l'obligada protecció de les dades personals identificatives de la resta d'aspirants que s'hi contenen, que seguidament s'analitzarà.
Aquesta ponderació haurà de tenir en compte si el sacrifici en el dret a la privacitat dels aspirants resulta necessari per a la finalitat de l'accés (la legalitat del procediment i l'objectivitat de les puntuacions), i si concorren circumstàncies personals especials que hagin de fer prevalent la seva protecció.
En relació amb el darrer aspecte, no consta que la Diputació de Lleida hagi fet trasllat de la sol·licitud a les persones candidates que puguin aparèixer en aquest informe, de forma que no han pogut fer les al·legacions pertinents en el procediment que es revisa que permetin valorar-ho.
D'altra banda, no queda justificat que aquest sacrifici de dades personals sigui necessari per a la satisfacció de la sol·licitud d'accés (de fet, la persona reclamant no fa referència a què vulgui accedir-hi) ni tampoc sembla informació rellevant per a la finalitat de l'accés, que d'acord amb la pròpia reclamació, és la comprovació de què l'Administració ha aplicat criteris objectius i iguals per a tothom a l'hora de puntuar i valorar aquesta fase del concurs.
Aquesta finalitat s'assoleix amb la motivació o justificació de la valoració donada pel Tribunal Qualificador en cada cas, sense necessitat de sacrificar la privacitat dels candidats, mostrant cada puntuació associada a un codi alfanumèric atribuït a cada aspirant, del mode en què s'ha fet en l'anunci de les puntuacions que s'aporta a la reclamació, sense que la persona reclamant n'hagi manifestat cap discrepància per aquest motiu.
D'altra banda, durant la tramitació d'aquest procediment s'ha produït la resolució expressa desestimatòria del recurs de 18 de juliol de 2019, de manera que, en tot cas, s'ha de considerar que el procediment ha perdut sobrevingudament l'objecte en relació amb la informació que s'aporta per part de l'administració en aquella resolució, tal i com seguidament s'analitzarà.
Finalment, en la delimitació de l'objecte de la reclamació cal fer referència a què la persona reclamant ha introduït en l'escrit d'al·legacions de 21 de febrer de 2020 un nou requeriment informatiu: " 2.- Conjunt de criteris aplicats per a l'obtenció de la puntuació total de l'entrevista curricular fins arribar als 5 punts."
Aquesta petició la justifica en la seva creença de què en la resolució del seu recurs d'alçada, de 12 de febrer, " es detalla un criteri de puntuació de l'entrevista curricular que no es correspon amb el criteri de puntuació fixat en la base vuitena del concurs ("El Tribunal qualificador realitzarà una entrevista a cada candidat, relacionada amb el seu currículum, les funcions del lloc de treball i les tasques a realitzar").
A més, el criteri exposat en la resolució només justifica 3 punts del total de 5 punts corresponents a l'entrevista curricular.
Per tant, i a fi i efecte de garantir la transparència en la gestió de l'administració, considero imprescindible que se'm comuniquin el conjunt de criteris aplicats per a l'obtenció de la puntuació total de l'entrevista curricular fins arribar als 5 punts fixats en les bases del concurs ".
Aquesta nova petició no pot ser admesa com a objecte d'aquest procediment, per dues raons.
Des del punt de vista formal, trenca amb la necessària congruència entre la sol·licitud d'informació i la reclamació, que han de tenir idèntic objecte considerant que aquest és un procediment revisor de decisions administratives prèvies.
Des del punt de vista material, aquesta informació ja l'ha facilitat l'administració en la resolució del recurs quan ha explicat els criteris de puntuació seguits, que permeten perfectament arribar a la puntuació màxima de cinc punts si se sumen els dos punts per tenir coneixements o experiència en tasques d'assessorament i suport a projectes o programes finançats amb fons europeus, i els tres punts per haver participat en la seva gestió.
D'acord amb l'exposat, cal finalitzar aquest procediment per la pèrdua sobrevinguda del seu objecte derivada de l'estimació extemporània de l'accés a l'informe de valoració de l'entrevista curricular elaborat pel Tribunal Qualificador.
La informació es lliurarà prèvia dissociació del nom i cognoms i del DNI complet dels aspirants diferents a la persona reclamant, assignant-los el mateix codi alfanumèric que en l'anunci de les puntuacions ja publicat, per facilitar el seguiment i comprovació de les puntuacions atorgades i dels barems i criteris objectius seguits.
Sobre la base dels antecedents i fonaments jurídics exposats, el Ple de la GAIP, en la sessió de 5 de març de 2020, resol per unanimitat,